
KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2025. március 19-i ülésére)
TÁRGY:
DÖNTÉS A TOP_PLUSZ-3.1.3-23-BK1-2024-00031 AZONOSÍTÓSZÁMÚ, „EGYÜTT KÖNNYEBB” CÍMŰ PROJEKT MEGVALÓSÍTÁSÁRÓL
A TOP_PLUSZ-3.1.3-23 kódszámú „Helyi humán fejlesztések” című felhívás 2023.09.27. napján jelent meg. Támogatási kérelem benyújtására az 1. benyújtási szakaszban 2024. február 15. napjáig volt lehetőség.
Pályázat benyújtására települési önkormányzat (GFO 321) jogosult, de a kérelem benyújtására konzorciumi formában is van lehetőség.
A Felhívás Vármegyei szolgáltatáshiányokra válaszoló intézkedések megvalósítását támogat.

Támogatható tevékenységek:

· a szociális alapszolgáltatásokhoz és gyermekjóléti alapellátásokhoz kapcsolódó szemléletformálás,

· társadalmi befogadást, társadalmi kohéziót és identitást, munkaerő-piaci kompetenciát és együttműködések erősítését célzó közösségi programok megvalósítása,

· a szolgáltatásokhoz való hozzáférés javítására, összehangolására,

· egészségfejlesztési és egészségügyi prevenciós programok szervezésére, 

· szemléletformáló tevékenységek, programok megvalósítására.

Kiskőrös Város Önkormányzata a felhívás tartalmi és szakmai előírásait figyelembevéve – az Egészségügyi, Gyermekvédelmi és Szociális Intézménnyel közösen -  támogatási kérelmet nyújtott be. 
A TOP_PLUSZ-3.1.3-23-BK1-2024-00031 azonosítószámú, „Együtt könnyebb” című projektünk pozitív elbírálásban részesült. A Magyar Államkincstár Bács-Kiskun Vármegyei Igazgatóság vezetője 2025. február 20. kelt, IKT-2024-603-I1-00000200/0000010 iktatószámú döntésével a kérelmet 200 millió forint összegű támogatásra érdemesnek ítélte. A támogatás intenzitása 100 %.
A projekt megvalósítás tervezett 48 hónap időtartama alatt a projekt célcsoportja (nők, fiatal / gyermekkorú személyek, mélyszegénységben élő gyermekek, romák, fiatal felnőttek, fogyatékkal élő személyek, idősek, tanyán élők) részére ügyfélfogadási tér kialakítását és összesen 423 db program megvalósítását tervezzük. 

A fentiek alapján javaslom, hogy a Képviselő-testület a TOP_PLUSZ-3.1.3-23-BK1-2024-00031 azonosítószámú, „Együtt könnyebb című” pályázat megvalósítására vonatkozóan a határozat-tervezet szerint döntsön.

Kiskőrös, 2025. március 11.
Domonyi László sk.
polgármester
HATÁROZAT-TERVEZET

A Képviselő- testület: 

1. egyetért a helyi humán fejlesztések megvalósítását célzó, 200.000.000,-Ft összköltségű, 100 %-os támogatás intenzitású projekt megvalósításával.

2. egyetért azzal, hogy a projekt megvalósítása érdekében az Önkormányzat konzorciumot hozzon létre. 

3. felhatalmazza polgármestert, hogy a Város 2025. évi Költségvetéséről szóló rendelet soron következő módosítását a fentiek figyelembevételével terjessze elő. 

4. felhatalmazza a polgármestert a Támogatási szerződés aláírására, a projekt megvalósítással kapcsolatos valamennyi szükséges intézkedés, jognyilatkozat megtételére, az együttműködési és konzorciumi megállapodások aláírására.
Felelős: 
polgármester

Határidő:
azonnal

